cyanic-selkie/wikianc huggingface dataset:
Arthur Kane
Vuonna 1971 Kane muutti Amsterdamiin, jossa bändiyritelmien epäonnistuttua hän päätyi myymään hashista. Jäätyään kiinni varastetulla moottoripyörällä ajamisesta hänet palautettiin takaisin Yhdysvaltoihin. Yhdysvalloissa Kane työskenteli postissa, kunnes tutustui Johnny Thundersiin, Billy Murciaan ja Sylvain Sylvainin. David Johansenin liityttyä mukaan syntyi the New York Dolls -yhtye.
Dollsin hajoamisen jälkeen Kane perusti Blackie Lawlessin kanssa lyhytikäisen yhtyeen nimeltä Killer Kane, joka julkaisi singlen "Mr. Cool". Kane soitti myös mm. Sid Viciousin yhtyeessä tämän lähdettyä Sex Pistolsista sekä The Idols -yhtyeessä, jossa mukana oli myös entinen New York Dolls -rumpali Jerry Nolan. Nämäkin projektit jäivät lyhytikäisiksi.
Kolkyt ja risat
Kolkyt ja risat (Thirtysomething) on yhdysvaltalainen televisiosarja vuosilta 1987–1991. Se kuvaa kahden suuriin ikäluokkiin kuuluvan avioparin elämää. He ovat ajalle tyypillisiä ”juppeja”, nuoria koulutettuja kaupunkilaisia. Aviomiehet Michael (Ken Olin) ja Elliot (Timothy Busfield) työskentelevät omassa mainostoimistossaan, kun taas vaimot Hope (Mel Harris) ja Nancy (Patricia Wettig) ovat valinneet kotiäidin roolin.
Carl Th. Dreyer
Elokuvia monissa Euroopan maissa
Dreyerin ensimmäisenä merkittävänä elokuvana pidetään vuonna 1920 valmistunutta Papinleskeä. Se kuvattiin Norjassa ruotsalaisen Svensk filmindustrin rahoittamana. Sen jälkeen Dreyer teki juutalaisia pogromeita kuvanneen elokuvan Rakastakaa toisianne ja parodiseen satuun perustuvan elokuvan Olipa kerran.
Jeanne d'Arcin kärsimys
Ranskassa syntyi Jeanne d’Arcin kärsimys (La Passion de Jeanne d'Arc) vuonna 1927. Se oli ensimmäinen osoitus Dreyerin mestarillisuudesta, taidokas sekoitus Eisensteinin montaasitekniikkaa ja saksalaista ekspressionismia. Elokuva oli myös aikanaan äärimmäisen innovatiivinen näyttelijänohjauksen ja kuvasommittelun saralla, minkä takia Jeanne d'Arcin kärsimyksen vaikutuksen voidaan sanoa näkyvän muun muassa Ingmar Bergmanin ja Stanley Kubrickin elokuvissa. Elokuva kertoo Jeanne d'Arcin viimeisistä hetkistä – hänen oikeudenkäynnistään ja kuolemastaan polttoroviolla – käyttämällä lähes ainoastaan lähikuvia Jeannesta ja hänen kuulustelijoistaan.
Alyson Stoner
Näyttelijänä
Vuonna 2008 hänet kiinnitettiin Caitlyn Gellarin rooliin Disney Channelin Camp Rock -elokuvassa, jota pääosassa oli Demi Lovato. Samana vuonna hän esitti Alice McKinleytä elokuvassa Alice Upside Down.
Tanssijana
Stoner opettaa breakdancea Los Angelesin The Millennium Dance Complex -tanssistudiolla.
Lucedale
Lucedale on kaupunki Mississippin osavaltiossa Yhdysvalloissa. Sen väkiluku oli vuoden väestönlaskennassa 2 923. Kaupunki on Georgen piirikunnan hallintokeskus.
It’s Late
It’s Late on brittiläisen Queen-yhtyeen vuonna 1977 julkaistu kappale albumilta News of the World. Yhtyeen kitaristi Brian Mayn kirjoittama kappale ilmestyi myös seuraavan vuoden huhtikuussa singlenä Yhdysvalloissa ja Japanissa, mutta ei saavuttanut merkittävää kaupallista suosiota. Yhtyeen fanien keskuudessa se on kuitenkin yksi suosituimpia rock-kappaleita yhtyeen matariaalista.
Margaret Smith Court
Ura ja elämä
Vuonna 1979 Court valittiin tenniksen Hall of Fameen. Tammikuussa 2003 Melbourne Parkin yksi tenniskentistä nimettiin hänen mukaansa Margaret Courtin areenaksi.
Nykyään hän asuu Perthissä Länsi-Australiassa ja toimii pappina perustamassaan helluntailaisessa Victory Life Centre -kirkossa. .
Intranet
Hyödyt
Perinteisesti pääasiallinen intranetien käyttö on ollut luoda tietovarastoja joita voidaan päivittää nopeasti aina tilanteen niin vaatiessa. Tyypillisiä intranet-sisältöjä ovat mm. tuotekatalogit, työntekijöiden käsikirjat, puhelinluettelot ja henkilöstöinformaatio. 1990-luvulla siirryttäessä paperidokumenteista digitaaliseen ympäristöön nähtiin intranet lähinnä jakelukustannusten alentajana, mutta myöhemmin intranetien ryhmätyöominaisuudet ovat olleet keskeinen käytön yleistymiseen vaikuttanut tekijä. 2000-luvulla organisaatiot jakavat intranetien avulla tietoa, vaihtavat ideoita ja työskentelevät yhteisissä projekteissa riippumatta työntekijöiden fyysisestä sijainnista. Esimerkiksi Laudon & Laudon (2004) ovat määritelleet intranetistä saatavat hyödyt organisaatiolle seuraavasti:
Live in Paris 1975
Kappaleet
CD 1:
Médine (Mali)
Médinen kautta kulkee Dakarin–Nigerin rautatie ja Bafoulabéen johtava maantie. Kylässä on ylä- ja alkoulu sekä lähistöllä sijaitsevasta Féloun vesivoimalasta saatava sähkö.
Coleocephalocereus
Ulkonäkö ja koko
Kukat kehittyvät kefalioihin, jotka sijaitsevat varren kärjessä tai sivulla ja ovat vajonneet varteen. Niissä on vaaleaa villamaista karvaa ja pitkiä, tukevia sukasia. Kukat ovat putkimaisia, kellomaisia tai suppilomaisia, pituudeltaan 2–8 cm. Kukan tyvi on paljas tai harvasuomuinen. Hedelmä on marjamainen, muodoltaan pallomainen tai nuijamainen, sileäpintainen ja väriltään punainen tai purppurainen. Se avautuu tyveltään rei’illä. Siemenet ovat pallomaisia tai päärynän muotoisia, mustia ja nystyisiä.
Joachim Böckerman
Joachim Böckerman (s. 24. heinäkuuta 1997 Espoo) on uransa lopettanut suomalainen jalkapalloilija. Hän oli pelipaikaltaan oikea laitapuolustaja.
Keltalieko
Ulkonäkö ja koko
Suomessa tavataan kahta keltalieon alalajia: kangaskeltaliekoa (subsp. complanatum) ja pohjankeltaliekoa (subsp. montellii). Suurempikokoisen kangaskeltalieon haarat ovat vähälukuisia ja niiden haarakulma on tavallisesti yli 40°. Itiötähkät ovat tavallisesti pareittain tai kolmittain, ja tähkän perät ovat 3–6 cm pitkiä. Pohjankeltalieko haaroo kangaskeltaliekoa runsaammin ja tiheämmin, ja haarakulma on noin 35°. Itiötähkät ovat yksittäin ja tähkän perä on 1–4 cm pitkä. Lajien välimuodot ovat yleisiä Pohjois-Suomessa.
SM-62 Snark
Suurin osa ohjuksen koelaukaisuista toteutettiin Cape Canaveralissa, Floridassa. Ohjuksen kehitysohjelma alkoi varhain toisen maailmansodan jälkeen, vuonna 1946. Aluksi ohjustyypin nimenä oli Boojum. Snark-risteilyohjukseen kaavailtiin muita ydinkärkiä, ainakin W15:ta, mutta se lienee ollut liian painava omamassaltaan (lähes 3 500 kg) tuohon tarkoitukseen.
Verkkoselain
Käytetyin selain on ollut vuodesta 2012 lähtien Google Chrome. Muita suosittuja selaimia ovat muun muassa Mozilla Firefox, ja Safari.
Historiaa
Netscapen lippulaiva oli lokakuussa 1994 julkaistu Netscape Navigator. Microsoft lähti mukaan kilpaan Internet Explorer -selaimellaan, joka oli ostettu Spyglass Inc:lta. Tämä aloitti taistelun selainmarkkinoista Microsoftin ja Netscapen välillä.
Tämä markkinataistelu toi WWW:n miljoonien tavallisten tietokoneenkäyttäjien ulottuville, mutta näytti myös kuinka verkon kaupallistuminen saattoi hankaloittaa standardeja. Sekä Microsoft että Netscape sisällyttivät vapaasti omia HTML:n jatkeitaan tuotteisiinsa. Kun W3C hyväksyi Microsoftin ehdottamat CSS-tyylisivut Netscapen JSSS-tyylisivujen sijaan, alettiin Netscapen selainta ajatella versio versiolta Microsoftin selainta kehnommaksi standardien mukaisuudeltaan ja ominaisuuksiltaan. Microsoft päätti sisällyttää 1998 selaimensa käyttöjärjestelmäänsä ja teki sopimuksia tietokonevalmistajien kanssa selaimensa jakamisesta, minkä takia se joutuikin syytteeseen kilpailulakien rikkomisesta.
Googlen Chrome on saavuttanut valtaosan selainten käytöstä ja ohitti Internet Explorerin vuonna 2012 suosituimpana selaimena. Google julkaisi Chromen vuonna 2008.
Kidō senshi Gundam
Yleistä
Koska televisiosarja aloitti useita tv-sarjoja, elokuvia, sarjakuvia ja oheistuotteita käsittävän Gundam-sarjan, kutsuvat fanit sitä usein nimellä First Gundam (ensimmäinen Gundam).
Merkitys animaatiohistoriassa ja vaikutukset myöhempiin teoksiin
Gundamin menestys aikaansai uuden animaatiobuumin, ja siitä ottivat vaikutteita lukemattomat enemmän ja vähemmän onnistuneet yrittäjät. Erityisesti mecha-animessa ryhdyttiin aiempaa tarkemmin paneutumaan maailman ja päähenkilöiden kuvaamiseen ja huomioimaan myös ala-astelaisia vanhemmat ikäryhmät. Gundam-sarjan uudet teokset jatkoivat Gundam-fanien synnyttämistä jo toisessa polvessa. Myös Gundam-pienoismallit ja -lelut ovat uusine Gundameineen ja Zaku-malleineen onnistuneet säilyttämään suosionsa tähän päivään asti.
Musiikki
Sarjan tekemisen aikoihin Gundamissa käytettiin vielä Kimba, valkoisen leijonan ja Tähtiritarien tyyliä vanhakantaisempia, lapsille suunnattuille animeille tyypillisiä lauluja. Toisen ja kolmannen elokuvan ilmestyessä, kun Gundam oli jo tunnustettu nuorisoanimeksi, Tominon ystävä, J-popin ja mainoslaulujen säveltäjänä tunnettu Daisuke Inoue teki ja esitti itse uudet tunnuslaulut. Erityisesti katsottiin, että kolmannen elokuvan huipennuksessa ja loppukohtauksessa soivat ”Beginning” ja ”Meguriai” toivat kokopitkinä elokuvaan sarjasta puuttunutta jännitettä.
First Gundam shudaika fukkoku purojekuto dai 2 dankai
Sanat Shinji Nakayama; sävel Shinji Nakayama; sovitus Nozomi Aogi Laulu: Takajin Yashiki Sanat Rin Iogi; sävel Takajin Yashiki; sovitus Hiromoto Tobisawa Laulu: Takajin Yashiki
Royal Academy of Music
Royal Academy of Music on Lontoon yliopistoon kuuluva korkeakoulu (vuodesta 1999), joka on yksi johtavia musiikinalan oppilaitoksia maailmassa. Sen perusti lordi Burghersh vuonna 1822, ja vuonna 1830 Yrjö IV myönsi sille kuninkaallisen valtakirjan "musiikin tieteen vaalimisen edistämiseksi".
Paul Grimault
Grimault teki 1940-luvulla monia lyhyitä animaatioelokuvia, joista useimpiin laativat käsikirjoituksen Roger Leenhardt tai Jacques Prévert. Näistä lyhytelokuvista tunnetuin on Hans Christian Andersenin satuun pohjautuva Pieni sotilas.
Meat Puppets
Uran alkuajat (1980-1990)
Meat Puppets II:a seurasi vuonna 1985 Up on the Sun. Albumin soundi muistutti huomattavasti The Byrdsin soundia, mikä sai osan faneista valittamaan Meat Puppetsin muistuttavan jo vaarallisen paljon hippisoundia ja väittämään heidän hylänneen kokonaan punkjuurensa.
Hans von Bülow
Hans von Bülow syntyi Dresdenissä ja pääsi 9-vuotiaana Friedrich Wieckin piano-oppilaaksi. Bülow'n vanhemmat kuitenkin lähettivät hänet Leipzigiin lukemaan lakia. Leipzigissa hän tutustui Franz Lisztiin ja kuuli Richard Wagnerin Lohengrinin ensiesityksen, mikä sai hänet siirtymään musiikkialalle. Hän sai kapellimestarin viran Zürichistä vuonna 1850.
Vuonna 1851 Bülow'sta tuli Franz Lisztin oppilas. Vuonna 1857 Bülow meni naimisiin Lisztin tyttären Cosima Wagnerin kanssa. Hän nousi vuonna 1864 Münchenin hovioopperan kapellimestariksi ja johti muiden muassa Richard Wagnerin Tristanin ja Isolden (1865) ja Nürnbergin mestarilaulajien (1868) kantaesitykset. 1880-luvun lopulla Bülow asettui Hampuriin. Hän kuoli Kairossa 1894.
Luxemburgin alueet
Luxemburgin alueet ovat Luxemburgin hallinnollisessa jaossa suurimpia hallinnollisia yksiköitä, joihin maa jaetaan. Alueita on kolme, ja ne jaetaan edelleen kantoneihin:
Vuonna 1857 luotiin Merschin ja Redangen kantoneista oma alueensa, Mersch. Tämä neljäs alue kuitenkin lakkautettiin vuonna 1867.
Liepāja
Venäjän keisarikunnan osana
Liepājan satamassa kävi vuonna 1913 noin 1 783 laivaa, ja sataman kautta kulki Venäjälle arviolta 1 548 119 tonnia rahtia.
Samuli Koivulahti
Sako on keskittynyt tekemään suomenkielisiä kappaleita artistiyhteistyönä suoraan esiintyjien keikkaohjelmistoihin. Hänen lyriikoitaan on kuitenkin julkaistu myös lukuisilla äänitteillä. Kappaleita ovat levyttäneet mm. Maukka Perusjätkä, Aki Hietala , CCH , Tina Salminen, Jyrki Härkönen ja useat Evoluutio Musicin artistit. Sako toimii myös äänittäjänä ja musiikkituottajana.
Lokakuussa 2012 Iina Kangasharju esitti Plan Ilta Lapselle -konsertissa Samuli Koivulahden sanoittaman ja Jari Uutelan säveltämän kappaleen "Taivaanrannanmaalari". Sako on osallistunut ainakin Suomen sanoittajayhdistyksen sanoituskilpailuun vuonna 2019 sekä vuoden 2021 Tangomarkkinoiden valtakunnalliseen sävellys- ja sanoituskilpailuun, joissa kummassakin hänen sanoituksensa ylsivät finaalipaikkaan.
Muu toiminta
Sako on toiminut laululyriikan kouluttajana, vetänyt co-writing -työpajoja sekä luennoinut tekijänoikeuksista. Lisäksi hän ylläpitää ja kirjoittaa laulujen tekemiseen ja musiikkialaan keskittyvää Sakon blogia . Hän tekee myös vapaamittaista lyriikkaa ja lavarunoutta.
Aleksius Ruokosalmi
Aleksius (Aleksi) Ruokosalmi (17. heinäkuuta 1884 Asikkala – 21. joulukuuta 1943 Helsinki) oli suomalainen näytelmäkirjailija joka käytti nimimerkkiä Asarias Heinäsalmi.
Merivoimien koulutuskeskus
Merivoimien koulutuskeskus lakkautettiin joukkoyksikkönä 31. joulukuuta 2011. Lähes kaikki varusmieskoulutusta antavat yksiköt siirrettiin Suomenlinnan Rannikkorykmentin alaisuuteen. Poikkeuksena 3. komppania muutti nimensä Huolto- ja Kuljetuskomppaniaksi ja se liitettiin Porkkalan Rannikkopataljoonaan.
Flåmin rata
Rataa on kutsuttu insinööritaidon mestarinäytteeksi. Radalla on 20 tunnelia, neljä vesitunnelia ja yksi silta. Alas ylängöltä tullessaan rata tekee tunturin sisällä silmukan.
Mercedes-Benz W110
W110 esitellään
Mercedes-Benz suoritti 10. syyskuuta 1959 ensimmäisen kolaritestinsä käyttäen Mercedes-Benz W110:tä.
Muita korimalleja kiristyville Euroopan markkinoille
Mercedes-Benz on aina ollut perinteinen alusta muun muassa ruumisautoille ja ambulansseille, ja niin on ollut myös Mercedes W110.
Blackeberg
Blackeberg on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja kuuluu Bromman kaupunginosa-alueeseen. Kaupunginosassa asuu noin 6 000 ihmistä.
Viljo Vellonen
Rumfordin MM-hiihdoissa 1950 Vellonen hiihti toisen osuuden Suomen hopealle sijoittuneessa viestijoukkueessa ja oli 18 kilometrillä kuudes. Falunin MM-kisoissa 1954 hän sijoittui 50 kilometrillä 13:nneksi.
Matti (elokuva)
Juoni
Matti palkataan kotikaupunkinsa Jyväskylän urheilualueiden apulaiskentänhoitajaksi, mutta hän kuitenkin loukkaa ranteensa työssään olympiatalvea edeltävänä kesänä. Hän lähtee Nickin kanssa ajelulle, jolla jälkimmäinen huomaa kaksi nuorta naista, Tainan (Elina Hietala) ja Katin (Sara Melleri), seisovan bussipysäkillä. Nick käskee Matin pysäyttämään auton, mikä jälkeen miehet ottavat tytöt kyytiin ja vievät heidät Kuopioon. Humalainen Nick kuhertelee takapenkillä Katin kanssa, mutta Taina ei aluksi kiinnostu Matista.
Armas Pyörre
Touko Armas Ilmari Pyörre (23. elokuuta 1917 Salo – 15. toukokuuta 1978) oli suomalainen runoilija. Hän käytti kirjailijanimeä Ilmari Pyörteenkoski.
Kommunistinuoret
Kommunistinuoret on marraskuussa 2019 perustettu Suomen kommunistisen puolueen nuorisojärjestö. Järjestön puheenjohtajana toimii Bex Tapanainen.
Historia
Kommunistinuorten ensimmäisenä puheenjohtajana toimi vantaalainen Jiri Mäntysalo vuosina 2019–2022. Järjestön kolmannessa vuosikokouksessa Kuopiossa 19. maaliskuuta 2022 uudeksi puheenjohtajaksi valittiin tamperelainen Bex Tapanainen.
Jalkapallon naisten maailmanmestaruuskilpailut 2019 – Lohko C
Kurinpito
Fair-play-pisteitä käytetään lohkoissa joukkueiden ollessa tasapisteissä. Pisteet lasketaan seuraavalla tavalla:
2011
Kesäkuu
thumb|[[Puyehuen tulivuori|Puyehuen tulivuorenpurkauksen aiheuttama tuhkapilvi.]] thumb|200px|[[Jyrki Katainen|Jyrki Kataisen johtama Kataisen hallitus aloitti toimintansa 22. kesäkuuta 2011.]]
Risto Mäkelä
Varhaisvaiheet
Risto Mäkelä syntyi Raahessa aluepäällikkö Väinö Mäkelän ja arkistonhoitaja Aili Hämäläisen perheeseen. Hän innostui näyttelemisestä jo kahdeksanvuotiaana nähdessään Bror Niskan kiertueen esityksen kotikaupunkinsa suojeluskuntatalolla. 14-vuotiaana hän matkusti Raahesta Helsinkiin pyrkiäkseen filmikouluun, muttei ujoutensa vuoksi kyennytkään esiintymään valintaraadin edessä.
Joe Esposito (muusikko)
Ura
Esposito perusti 1977 Brooklyn Dreams -nimisen yhtyeen, jossa hän toimi päävokalistina sekä kitaristina. Siihen kuului hänen lisäkseen kosketinsoittaja Bruce Sudano ja rumpali Eddie Hokenson, joka Espositon ohella lauloi välillä. Yhtye kirjoitti yhdessä Donna Summerin kanssa kappaleen ”Bad Girls”, ja he myös soittavat tällä singlellä, kuten myös vuoden 1978 kappaleella ”Heaven Knows”. Yhtye levytti neljä studioalbumia, kolme soundtrack-albumia ja hajosi vuonna 1980.
Abu Mena
Historia
thumb|vasen|Menan ampulla [[Louvren kokoelmissa.]] thumb|Lähellä sijaitseva nykyaikainen Pyhän Menan luostari. Abu Menan alkuperäistä nimeä ei tunneta. Nykyinen nimi on vasta sen perustamista myöhempää perua. Paikka oli kristinuskon varhaishistorian aikainen pyhiinvaelluskohde ja asutuskeskus antiikin Aleksandrian länsipuolella. Sen uskonnollinen asema liittyy pyhimys Menas Egyptiläiseen. Pyhän Menasin tarina tunnetaan legendan kautta, jonka mukaan hän kuoli marttyyrinä tarinan eri versioiden mukaan joko keisari Diocletianuksen valtakaudella Fryygiassa vuonna 295, tai Aleksandriassa keisari Maximinuksen kaudella. Menasin kultti sai alkunsa Egyptissä leviten sittemmin myös valtakunnan muihin osiin. Abu Menassa rakennettiin martyrion Menas Egyptiläisen oletetulle haudalle tiettävästi 300-luvun lopulla.
Daniel Tilas
Elämä
Västmanlandissa sijaitsevassa Gamlebon ruukissa syntynyt Tilas opiskeli Uppsalan yliopistossa vuoritieteitä ja työskenteli vuodesta 1732 lähtien vuorikollegion auskultanttina. Hän teki matkoja Ruotsin ja Norjan pohjoisosiin, jossa Tilas tutustui alueiden luonnonoloihin sekä kaivostoimintaan. Vuosina 1737–1738 hän tutki mahdollisuuksia Suomen kulkuväylien ja elinkeinoelämän kohentamiseksi sekä vieraili myös Inkerinmaalla ja Karjalassa, jossa Tilas hankki tietoja Venäjän kaivosteollisuudesta muun muassa Äänisjärven ympäristössä.
Novoazovskin piiri
Ukrainan korkeimman neuvoston päätöksellä kesällä 2020 Ukrainan aluehallintoa uudistettiin. Heinäkuussa 2020 piirien lukumäärää supistettiin huomattavasti. Useita separatistialueen piirejä yhdistettiin laajemmaksi Kalmiusken piiriksi, ja (de jure) Novoazovskin piirin laillinen asema aluehallinnollisena yksikkönä päättyi.
Algebrallinen geometria
Affiinit varistot
Sanotaan että funktio
Vastaus ensimmäiseen kysymykseen saadaan Zariskin topologian avulla, topologia :ssa joka kertoo suoraan :n algebrallisen rakenteen. Tällöin V = V(I(V)) jos ja vain jos V on Zariski-suljettu joukko. Toiseen kysymykseen vastauksen antaa Hilbertin Nullstellensatz. Lauseen erään muodon mukaan I(V(S)) on S:stä viritetyn ideaalin alkuradikaali. Toisin sanoen on olemassa Galois yhteys, joka yhdistää kaksi sulkeumaoperaattoria. Nämä voidaan samaistaa ja ovat luonnollisesti teorian keskeinen käsite. Erilaisista syistä johtuen emme aina halua tutkia annetun algebrallisen joukon V koko ideaalia. Hilbertin kantalauseesta seuraa, että :n ideaalit ovat aina äärellisesti viritettyjä.
Projektiivinen avaruus
Verrataan tätä varistoon V(y=x3). Tämä on kolmannen asteen yhtälö. Kun x kasvaa, origon ja pisteen (x,x3) kautta kulkevan suoran kulmakerroin kasvaa rajatta kuten ennenkin. Mutta toisin kuin ennen, kun x pienenee rajatta, kulmakerroin kasvaa edelleen rajatta. Siten varistojen V(y=x2) ja V(y=x3) käyttäytyminen äärettömyydessä on erilaista. Affiinissa avaruudessa on kuitenkin vaikeaa määritellä käsite "äärettömyydessä".
Kari Heikkilä
Kari Heikkilä (s. 10. tammikuuta 1960 Kangasala) on suomalainen entinen jääkiekkoilija ja jääkiekkovalmentaja.
Ura
Pelaajauransa jälkeen Heikkilä aloitti valmennusuransa vuonna 1994 Ruotsissa, jossa valmensi Sundsvallissa ja Bodenissa. Sieltä hän tuli Suomeen, jossa valmensi HPK:ta ja Vaasan Sportia ennen siirtymistään Kärppien peräsimeen kaudeksi 2000–2001. Heikkilä valmensi Kärpät Suomen mestaruuteen kaudella 2003–2004 ja hänet palkittiin SM-liigan parhaan valmentajan Kalevi Numminen -palkinnolla. Kaudella 2004–2005 Heikkilä luotsasi Venäjän liigan Lokomotiv Jaroslavlia. Venäjän vierailun jälkeen Heikkilä valmensi kaksi kautta Espoo Bluesia, mutta ei päässyt seurajohdon kanssa sopimukseen, joten palasi Jaroslavliin. Heikkilän johdolla Lokomotiv selvisi finaaliin 2008 ja 2009, mutta hävisi molemmilla kerroilla. Heikkilä sai kunnian toimia Venäjän liigan tähdistöottelussa KHL:n parhaista ulkomaalaispelaajista muodostetun ns. "Jagrin joukkueen" valmentajana. Heikkilä irtisanottiin yllättäen helmikuussa 2010 Lokomotivista.
Marianne Timmer
Maria Aaltje ("Marianne") Timmer (s. 3. lokakuuta, 1974 Sappemeer) on alankomaalainen pikaluistelija ja kolminkertainen olympiavoittaja, ja kolminkertainen maailmanmestari.
Vuoden 1978 ensimmäinen konklaavi
Vuoden 1978 ensimmäinen konklaavi eli paavin valitseva kardinaalien kokous pidettiin 25. elokuuta-26. elokuuta 1978. Konklaavissa valittiin seuraaja kuolleelle paavi Paavali VI:lle.
Jani Kauppila
Maajoukkue
Kauppila on pelannut neljä ottelua nuorten maajoukkueessa. Hän teki maajoukkuedebyyttinsä 27. helmikuuta 2001 Espanjassa pelatussa Norja–Suomi-ottelussa, ja hän pelasi kahdessa nuorten EM-kisojen karsintaottelussa 2001.
Pohjolan Liikenne
Historiaa
Syyskuussa 1992 Pohjolan Liikenne osti Someron Linja Oy:n liiketoiminnan ja sai haltuunsa pääosan Helsingin ja Turun välisestä pikavuoroliikenteestä.
Vuosina 2009–2010 toteutettiin kolme fuusiota VR-Yhtymän konsernirakennetta uudistettaessa. Pohjolan Liikenne -konsernin emoyhtiö Oy Pohjolan Liikenne Ab sulautettiin ensin junaliikennettä harjoittaneeseen VR Osakeyhtiöön, jolloin Pohjolan Liikenteen henkilöliikenne siirtyi henkilöliikennedivisioonaan ja tavaraliikenne logistiikkadivisioonaan, jolloin Transpoint-yhtiöt yhdistettiin VR Cargon kanssa VR Transpointiksi. Tämän jälkeen VR Osakeyhtiö sulautettiin VR-Yhtymään, josta tuli VR Group. Oy Pohjolan Henkilöliikenne Ab:n nimi muutettiin Oy Pohjolan Liikenne Ab:ksi.
Léa Seydoux
Léa Seydoux (oik. Léa Hélène Seydoux-Fornier de Clausonne; s. 1. kesäkuuta 1985 Pariisi) on ranskalainen elokuvanäyttelijä ja malli, joka tunnetaan muun muassa rooleistaan elokuvissa Kunniattomat paskiaiset (2009), Midnight in Paris (2011), Mission: Impossible – Ghost Protocol (2011) ja The Grand Budapest Hotel (2014). Vuonna 2013 hänet palkittiin Cannesin elokuvajuhlien Kultaisella palmulla elokuvasta Adelen elämä: osat 1 ja 2. Hän on ollut viisi kertaa ehdokkaana César-palkinnon saajaksi. Hän näytteli myös Bond-tyttö Madeleine Swannia elokuvissa 007 Spectre (2015) ja 007 No Time to Die (2021). thumb|Léa Seydoux [[Cannesin elokuvajuhlat|Cannesin elokuvajuhlilla vuonna 2014.]]
Pakettikytkentä
Historia
Varhaisia pakettikytkentäisiä verkkoja olivat ARPANET, Cyclades ja NPL-verkko. Termin "paketti" alkujaan esitti Donald Davies, joka työskenteli NPL-verkon parissa.
Tase
Vastattavaa
Vastattavaa-puoli on ryhmitelty siten, että oma pääoma tulee ensin ja vieras pääoma sen jälkeen. Konkurssitilanteessa vieras pääoma on etuoikeutetussa asemassa verrattuna oman pääoman ehtoisiin sijoituksiin.
Ilmatorjunta
Erittäin lyhyen kantaman ilmatorjunta
Suomessa 12,7 mm:n ilmatorjuntakonekiväärejä on jalkaväen panssaroiduissa miehistönkuljetusvaunuissa, panssarijoukkojen taistelupanssarivaunuissa, laivoissa ja veneissä sekä muissa ajoneuvoissa ja niitä voidaan käyttää myös maataisteluun jalkaväen rynnäkkökiväärien ja kevyiden 7,62 mm:n konekiväärien tukena.
Lyhyen kantaman ilmatorjunta
Ohjukset Lyhyen kantaman ilmatorjuntaohjuskalustona on Suomessa Crotale NG -ohjuslavetteja, jotka on rakennettu muunnellulle Pasi Sisu XA-180 -alustalle, sekä saksalais-ruotsalainen ASRAD-R, eli Ilmatorjuntaohjusjärjestelmä 2005, (ItO 2005)
Historia
Tykkien ammuksissa käytetään yleensä ilmanpaineeseen, aikasytytykseen tai kosketukseen perustuvia sytyttimiä. Ajatuksena on luoda räjähtelevä sulku tietylle alueelle. Klassinen esimerkki suuresta pitkän kantaman ilmatorjuntatykistä on saksalainen 88 millimetrin tykki. Sen kaltaiset järjestelmät korvautuivat ohjuksilla 1950-luvulla.
Osana kenttätykistöä
Suomessa ilmatorjunta-aselajin katsotaan syntyneen 1. heinäkuuta 1925 aselajin koulutusyksikön aloittaessa Suomenlinnassa. Ilma-ammuntoja alettiin suorittaa 16. syyskuuta 1927.
Ilmatorjuntatoiminnan aloittivat Suomen suuriruhtinaskunnan alueella venäläiset jo 1915, kun ensimmäiset ilmatorjuntatykit tuotiin Suomenlinnaan. Saksalaisten puolella ensimmäistä maailmansotaa ensimmäiset ilmatorjuntatykkien käyttäjät olivat jääkärit. Myös Saksan Itämeren divisioona loppukeväästä 1918 käytti kenttätykkejä ilmatorjuntavalmiudessa.
Osana ilmavoimia
Talvisodassa ilmavoimien osalta Neuvostoliitolla oli aluksi 7-kertainen ilmaylivoima, mikä kasvoi kolmen kuukauden aikana sodan loppuun mennessä 20-kertaiseksi. 700 paikkakuntaa pommitettiin. Ilmavoimien puolustushaaraan aselajina kuuluvat Suomen ilmatorjuntajoukot ampuivat alas vähintään 404 neuvostoliittolaista lentokonetta, vaurioittivat 376 konetta. 404:stä pudotuksesta 280 tapahtui sotatoimialueella kenttäarmeijan toimialueella. Ilmavoimien lentojoukot pudottivat 190 neuvostoliittolaiskonetta.
Koska Suomella – toisin kuin esimerkiksi Saksalla – ei ollut yötorjuntahävittäjiä, oli puolustus ilmatorjunnan varassa. Kaupunkien tappioista ei tullut niin suuria kuin mitä Neuvostoliitto oli asettanut tavoitteekseen Suomen irrottamiseksi sodasta.
Kenttäarmeijalle kohdistettujen ilmatorjuntatykkien pudotusmäärä oli keskimäärin kaksi konetta tykkiä kohden ja ammuskulutus 468 ammusta pudotusta kohden. 169 ilmatorjuntasotilasta kaatui ja 397 haavoittui.
Kylmä sota tuo ohjukset
Suomen puolustusvoimat on päättänyt korvata vanhenevat ITO 86M (Igla) -ohjukset ruotsalaisen Saab Bofors Dynamic AB:n RBS 70 -kalustoon perustuvilla ilmatorjuntaohjuksilla.
Paluu tulevaisuuteen -trilogia
Juoni
Kolmannessa elokuvassa Marty on 1880-luvun Villissä lännessä jälleen epäkuntoisen aikakoneen kanssa. Tällä kertaa DeLoreanin polttoaineletku rikkoutuu. Doc on kaupungin seppä ja Biffin esi-isä öykkäröivä lännenmies. Ongelmia syntyy, mutta lopulta tulevaisuuteen palataan asentamalla aikakoneeseen junan pyörät ja työntämällä sitä veturilla. Doc jää 1880-luvulle naisen vuoksi. Elokuva loppuu sanoihin "The End", siinä missä edelliset päättyivät "To be Continued" ja "To be Concluded". Tekstejä tosin ei ollut varsinaisissa elokuvateatteriversioissa, koska jatko-osista ei kunkin elokuvan tuotantohetkellä ollut varmuutta. Ne lisättiin vasta elokuvien myytäviin tallenteisiin koko trilogian ollessa jo valmis.
Englantilais-venäläinen ajokoira
Alkuperä
Englanninkettukoiria vietiin 1730-luvulla Venäjälle, missä ne sekoittuivat paikallisiin ajokoiriin. Tuloksena oli englantilais-venäläinen ajokoira, ja vuonna 1951 rotu sai nykyisen nimensä.
Zdeněk Zeman
Ura
Kesällä 2021 Zeman palasi valmennustehtäviin kolmen vuoden tauon jälkeen, kun hänestä tuli vuoden sopimuksella Foggian päävalmentaja. Tavoitteena oli nostaa seuraa Serie C1:stä lopulta aina Serie A:han. Zeman luotsasi Foggian kauden päätteeksi nousukarsintoihin, mutta tappio Virtus Entellalle johti nousuhaaveiden kariutumiseen. Kauden jälkeen 75-vuotias Zeman jätti seuran.
This Time Around – Live in Tokyo
Kappaleet
CD 2:
Hallandin lääni
Maakäräjäkunta
Maakäräjäkunnat perustettiin Ruotsiin vuonna 1863. Maakäräjäkunnan valtuusto (ruots. landstingsfullmäktige) valitaan samaan aikaan kuin valtiopäiväedustajat ja kunnanvaltuustot. Vaaleja varten Hallandin lääni on jaettu seuraaviin 4 vaalipiiriin: Valtuuston paikoista yhdeksän kymmenesosaa on kiinteitä paikkoja (ruots. fasta mandat) ja niiden lisäksi yksi kymmenesosa on tasauspaikkoja (ruots. utjämningsmandat). Maakäräjäkunnan valtuustossa on yhteensä kaikkiaan 71 paikkaa, ja seuraavassa on esitetty viimeisimpien maakäräjäkuntavaalien tulos.
Susannah Harker
Myös Harkerin sisar Caroline on menestynyt näyttelijänuralla.
Lili Elbe
Elämä
Hän vaihtoi virallisesti nimensä, kun operaatio oli tehty. Myöhemmin Elbe kuvaili että muutos oli uudelleensyntyminen sinä naisena, joka hän oli aina tiennyt olevansa. Sukunimi Elbe jountui siitä, että tämä keskieurooppalainen joki virtaa läpi Dresdenin, jossa Lilille tehtiin viimeinen leikkaus miehestä naiseksi.
Albin Stenroos
Oskar Albinus ”Albin” Stenroos (24. helmikuuta 1889 Vehmaa – 30. huhtikuuta 1971 Helsinki) oli suomalainen kestävyysjuoksija ja maratonin olympiavoittaja vuodelta 1924.
Ura juoksijana
Albin Stenroos juoksi ensimmäisen maratoninsa SM-kisoissa vuonna 1909 ja sijoittui kolmanneksi. Tämän jälkeen hän keskittyi lyhyemmille matkoille ja juoksi matkan seuraavan kerran vasta Pariisin olympialaisissa 1924.
Stenroos voitti ensimmäisen SM-kultansa vuonna 1910 10 000 metrin juoksussa ajalla 33.30,6. Tämän jälkeen Hannes Kolehmaisen poissa ollessa Stenroos voitti 5 000 ja 10 000 metrin juoksuissa kahdeksan mestaruutta vuosina 1912 (voittoajat 16.07,7 ja 33.05,4), 1913 (15.52,2 ja 33.15,8), 1915 (15.49,1 ja 32.37,6) ja 1916 (15.38,1 ja 33.15,4). Hän oli myös maastojuoksun mestari 1915, 1916 ja 1917. Hän voitti lisäksi tunnin juoksun mestaruuden 1915 18 038 metrillä ja 25 000 metrin juoksun mestaruuden seuraavana vuonna ajalla 1.32.12,3.
Vuonna 1915 Stenroos juoksi ensimmäisen virallisen maailmanennätyksen 30 000 metrin ratajuoksussa (1.48.06,2), jota Hannes Kolehmainen paransi 1922 aikaan 1.47.13,4. Stenroos paransi vuonna 1924 ennätystä vielä yli minuutilla (1.46.11,6). Ennätys pysyi voimassa vuoteen 1928, jolloin Väinö Sipilä rikkoi sen. Stenroos teki vuonna 1923 myös 20 000 metrin ennätyksen (1.07.11,2), joka paransi Kolehmaisen ennätystä 29 sekunnilla. Ville Kyrönen rikkoi ennätyksen seuraavana vuonna.
Parallaksi
Parallaksi tähtitieteessä
Parallaksia voidaan käyttää etäisyydenmittauskeinona vain sellaisille tähdille, jotka sijaitsevat enintään muutamien satojen valovuosien päässä. Tuhansien valovuosien päässä sijaitsevien tähtien parallaksi on niin pieni, että se ei enää erotu. Koska kaikilla tähdillä on myös pieni ominaisliike (todellinen liike avaruuden halki toistensa suhteen), ei täsmällistä liikkumatonta pistettä taustataivaalle voida määrittää.
York
Yorkin historia
pienoiskuva|vasen|Konstantinus Suuren patsas Yorkissa Kaupunki perustettiin vuonna 71 ja se oli Rooman vallan aikana Pohjois-Englannin hallinnollinen keskus. Latinaksi kaupungin nimi oli Eboracum. Keisari Septimius Severus kuoli kaupungissa vuonna 211. Kun keisari Constantius I Chlorus kuoli kaupungissa vuonna 306, armeija huusi Constantiuksen pojan Konstantinus Suuren keisariksi Yorkissa. Myöhäisantiikissa kaupungin merkitystä tuki sinne perustettu piispanistuin.
Väestö
Vuoden 2011 väestönlaskennassa Yorkin väkiluku oli 198 051. Väestöstä 94 % oli valkoisia, mikä on yli Englannin ja Walesin keskiarvon (86 %).
Englanninkettukoira
Alkuperä
Englannin Masters of Foxhounds Association on julkaissut rotukirjoja jo ennen 1800-lukua. Aluejohtajat pitivät erittäin huolellista tilastoa jalostustyöstään, kun he kasvattivat kettukoiria. Englannin Kennelklubi julkaisi kettukoiran väliaikaisen rotumääritelmän, ja FCI hyväksyi rodun vuonna 1964. Isossa-Britanniassa on ollut yli 350 kettukoira-ajuetta.
RN Sirio (1905)
Valmistus
Alus tilattiin Saksasta Elbingistä Schichau Werkeltä, missä köli laskettiin 27. joulukuuta 1904. Alus laskettiin vesille 13. toukokuuta 1905 ja liitettiin laivastoon vielä samana vuonna 29. syyskuuta.
Coneheads
Coneheads on vuonna 1993 ensi-iltansa saanut komediaelokuva, jonka on ohjannut Steve Barron. Elokuva perustuu Saturday Night Live -televisiosarjassa esitettyyn sketsiin.
Volkswagen Golf V
Volkswagen Golf (2003–2009)
Vuoden 2004 Euro NCAP -kolaritestistä Golf sai tulokseksi täydet viisi tähteä. vasen|pienoiskuva|Volkswagen Golf V GTI vasen|pienoiskuva|Volkswagen Golf V R32 vasen|pienoiskuva|Volkswagen Golf V GTBensiinimoottoreina olivat aluksi 1,4 16V (75 hv), 1,4 FSI (90 hv) ja 1,6 FSI (115 hv). Dieselmoottorit olivat pumppusuutintyyppiset 1,9 TDI (105 hv) ja 2,0 TDI (140 hv). Vuoden 2004 alussa tulivat 1,6 8V (100 hv), 2,0 FSI (150 hv) ja vapaasti hengittävä dieselmoottori 2,0 SDI (75 hv), keväällä lisäksi 1,9 TDI:n 90-hevosvoimainen versio. Vain Pohjois-Amerikassa oli tarjolla viisisylinterinen 2,5-litrainen (170 hv) bensiinimoottori.
Malliston suorituskykyisimmäksi malliksi esiteltiin vuonna 2005 Golf R32, jonka moottorina oli 3,2-litrainen VR6 (250 hv). vasen|pienoiskuva|Volkswagen Golf V Variant Vuoden 2005 lopulla esiteltiin sekä turboahtimella että mekaanisella ahtimella varustettu 1,4 TSI (170 hv), joka oli Golf GT -mallin moottorina. Kyseiseen malliin sai myös 2,0 TDI:n 170-hevosvoimaisena. Seuraavana vuonna 1,4 16V:n teho nousi 80 hevosvoimaan ja TSI:stä tuli tarjolle myös 140-hevosvoimainen versio. 1,4 FSI poistui valikoimasta hieman myöhemmin.
Golf GTI:n 30-vuotisjuhlan kunniaksi vuonna 2006 esiteltiin GTI Edition 30, jossa moottorin teho oli nostettu 230 hevosvoimaan.
Diamou
Diamoun kunnan pinta-ala on 2 000 neliökilometriä. Se rajoittuu lännessä Kayesin piirin Sadiolan, pohjoisessa Logon, Colimbinén ja Ségalan, idässä Bafoulabén piirin Bafoulabén ja etelässä Mahinan ja Niambian kuntiin. Maisemaa leimaavat vuoret, kukkulat, laaksot ja tasangot. Ilmasto on sudanilaistyyppinen. Kuntaan kuuluu 21 kylää.
Paikallinen nähtävyys ovat Gouinan vesiputoukset, jonne suunnitellaan voimalaitosta.
Pallo-Pojat
Pallo-Pojat on vuonna 1935 perustettu helsinkiläinen jalkapalloseura. Parhaimmillaan se pelasi SM-sarjassa ja seuralla on myös yksi Suomen Cupin voitto.
Historia
1980-luvun loppupuolella Helsinkiin saatiin perustettua Pallo-Poikien, PP-Futiksen, Kiffenin, KäPan ja Gnistanin toimesta edustusjalkapalloilua tarkoituksenaan harjoittava yhteinen koalitioseura nimeltään FC Helsinki United ry. Tarkoituksena oli, että korkeimmalla sarjatasolla pelaava seura luovuttaa paikkansa FC Helsinki Unitedille ja edustusjoukkueen toimintaa vahvistetaan neljän perustajaseuran yhteisin voimin.
Mariska Hargitay
Yksityiselämä
Elokuussa 2004 Hargitay avioitui saksalaissyntyisen näyttelijän Peter Hermannin kanssa.
Ricardo López
Ricardo López Felipe, yleensä vain Ricardo (s. 30. joulukuuta 1971 Madrid, Espanja) on espanjalainen jalkapallomaalivahti.
José Mourinho
Mourinhoa pidetään yleisesti yhtenä 2000-luvun parhaista jalkapallovalmentajista. Hän johti Porton perättäisinä vuosina UEFA Cupin ja Mestarien liigan voittoon. Mourinho on myös voittanut kaksi perättäistä pääsarjamestaruutta sekä Portossa, Chelseassa että Interissä. Hänet tunnetaan erityisesti suorapuheisista ja itsevarmoista lausunnoistaan.
Chelsea
Englannin valioliigaseura Chelsean manageriksi Mourinho tuli kesällä 2004. Ensi töikseen hän myi Chelseasta pois 25 pelaajaa. Hän muutti joukkueen pelityylin puolustavammaksi, mistä häntä arvosteltiin paljon. Mourinho johdatti heti ensimmäisellä kaudellaan Chelsean sen ensimmäiseen sarjamestaruuteen 50 vuoteen. Joukkueen nopean menestyksen ansiosta Abramovitš pidensi Mourinhon sopimuksen viisivuotiseksi. Voitettuaan Chelsealle toisen peräkkäisen Valioliigamestaruuden Mourinho sai oman vahanukkensa Tussaudin vahakabinettiin ensimmäisenä Valioliigan valmentajana. Mourinho saavutti seurassa myös kaksi Englannin liigacupin voittoa ja yhden FA Cupin voiton.
Real Madrid
Keväällä 2011 Mourinho riitaantui Realin tähtipelaaja Cristiano Ronaldon kanssa ja hyllytti tämän yhden ottelun ajaksi, kun Ronaldo protestoi Mourinhon puolustusvoittoista taktiikkaa vastaan. Real sijoittui Mourinhon ensimmäisen kauden päätteeksi sarjassa kakkoseksi mutta voitti cupin ensi kertaa 18 vuoteen.
Tappiottomien kotiotteluiden ennätysputki
Mourinhon valmentamat joukkueet eivät kärsineet kotitappioita ennätyksellisesti yli yhdeksään vuoteen 23. helmikuuta 2002 ja 2. huhtikuuta 2011 välisenä aikana. Tappiottomien kotiotteluiden putki oli 150 ottelua, joka koostui 38 (V36–T2) ottelusta Portossa, 60 (V46–T14) ottelusta Chelseassa, 38 (V29–T9) ottelusta Internazionalessa ja 14 (V14–T0) ottelusta Real Madridissa. Sarja katkesi 2. huhtikuuta 2011, kun Sporting Gijón yllätti Mourinhon valmentaman Real Madridin 0–1. Edellisen kerran Mourinhon joukkue oli hävinnyt kotonaan 23. helmikuuta 2002, kun hänen valmentamansa Porto hävisi Beira-Marille 2–3.
Jerome Dillon
Jerome Dillon (s. 16. heinäkuuta 1969) on yhdysvaltalainen muusikko, joka tunnetaan parhaiten Nine Inch Nails -yhtyeen kiertuerumpalina vuosina 1999-2005. Hän soittaa myös kitaraa.
Gunnar Andersen
thumb|Gunnar Andersen Gunnar Andersen (18. maaliskuuta 1890 – 25. huhtikuuta 1968) oli norjalainen jalkapalloilija ja mäkihyppääjä.
Vuonna 1912 Andersen hyppäsi Modumissa silloisen maailmanennätyksen, 47 metriä.
Kansainvälinen Tšaikovski-kilpailu
Tason ylläpitämiseksi kilpailun luonnetta on muutettu merkittävästi vuoden 2007 kilpailua varten. Kilpailutoimikunta sitoutuu auttamaan voittajia järjestämään konsertteja niin Venäjällä kuin maailmallakin kahden vuoden ajan kilpailun päätyttyä. Lisäksi tuomarikäytäntö on muutettu suljetusta äänestyksestä avoimeksi. Samalla kilpailun budjettia on kasvatettu rajusti (vuoden 2007 pääsponsori oli Toyota) ja osallistujien määrää on karsittu entisestään. Kuhunkin sarjaan valitaan vain kolmisenkymmentä esiintyjää.
Fred Phelps
pienoiskuva|Fred Phelps. Fred Waldron Phelps, Sr. (13. marraskuuta 1929 Meridian, Mississippi, Yhdysvallat – 19. maaliskuuta 2014 ) oli Westboron baptistikirkon johtaja. Ääriliike tunnetaan varsinkin vihamielisestä suhtautumisestaan homoseksuaaleihin.
Faith Leech
Kultajoukkueessa uivat Leetchin lisäksi Lorraine Crapp, Dawn Fraser sekä Sandra Morgan. 100 metrin vapaauinnissa Australia otti kolmoisvoiton, kun hänen joukkuetoverinsa Fraser ja Crapp jakoivat kirkkaimmat mitalit.
Ugo Falena
Falena työskenteli 1900-luvun alussa näytelmäkirjailijana, teatterinjohtajana ja kriitikkona. Hänen sentimentaalisista komedioistaan tunnetuimpia ovat Il signor Principe (1911), Romeo e Giuletta (1912), L’ultimo lord (1925) ja Vendetta di Demostene (1930). Vuonna 1909 Falenasta tuli Film d’Arte Italianan taiteellinen johtaja. Hän ohjasi muun muassa elokuvat Salomé ja Francesca da Rimini (molemmat 1910) ja houkutteli elokuva-alalle tunnettuja teatterinäyttelijöitä kuten Ermete Novelli, Maria Jacobini ja Francesca Bertini. Myöhemmin Falena työskenteli muun muassa Tespi Filmillä ja Galatea Filmillä.
Warnes
Warnes on kaupunki Boliviassa Santa Cruzin departementissa. Kaupungissa oli 77 668 asukasta vuoden 2012 väestönlaskennassa.
Coca
Coca voi tarkoittaa:
Konduktanssikvantti
Kvantti-Hall-ilmiössä poikittais- eli Hall-konduktanssi on konduktanssikvantin monikerta. Normaali-suprajohdeliitoksessa kanavakohtainen maksimikonduktanssi on Andrejevin heijastuksen vuoksi.
Logo (Mali)
Maantiede
Logon kunnan pinta-ala on 384,89 neliökilometriä. Se rajoittuu pohjoisessa Kayesin piirin Colimbinén, idässä ja etelässä Diamoun, lännessä Sadiolan ja luoteessa Hawa Dembayan kuntiin.
Ensimmäinen näky
Näky
Ensimmäinen näky muistutti siten kääntymyskokemusta ja Smith on mahdollisesti aluksi tulkinnutkin sen sellaiseksi, niin kuin näyn ensimmäiset versiot voivat antaa ymmärtää. Myöhemmissä kuvauksissa kääntymykselliset piirteet jäävät takaa-alalle. Kriitikot ovat päätelleet, että myöhemmin ilmoitetut yksityiskohdat näystä olisivat Joseph Smithin keksimiä ja toimisivat pohjana perustetulle kirkolle.
Charlotte Gray
Juoni
Elokuva sijoittuu toisen maailmansodan aikaiseen Vichyn Ranskaan. Tarina kertoo Cate Blanchettin esittämästä nimihenkilöstä Charlotte Graystä, joka tapaa RAF:n lentäjän Peter Gregoryyn (Rupert Penry-Jones) johon hän rakastuu. Charlotten ystävä yrittää saada häntä mukaan sotaponnistuksiin koska hän osaa hyvin ranskaa, jonka on oppinut opiskellessaan Belgiassa. Hän olisi hyvän ehdokas toimimaan Ranskassa yhdyshenkilönä ranskalaiseen vastarintaliikkeen kanssa.
Kadoksissa (vuoden 2003 elokuva)
Kadoksissa (The Missing) on Ron Howardin ohjaama elokuva vuodelta 2003. Se perustuu Thomas Eidsonin romaaniin The Last Ride.
Tuomari (sarjakuvahahmo)
Historia
Näiden sekä sodan tuoman kokemuksen myötä Castle on erinomainen tappaja. Castlen sanotaan selvinneen naarmuitta taistelusta kahtatoista hyvin aseistautunutta ja kokenutta rikollista vastaan.
Hahmoa on moitittu ylenpalttisesta väkivallasta ja oman käden oikeudesta.
Animaatiosarjat
left|thumb|Tuomari Hämähäkkimiehen piirrossarjassa. Tuomari vieraili Hämähäkkimies-animaatiosarjassa 1990-luvulla. Hänet äänenään oli John Beck. Jaksot, jossa hän oli sarjassa olivat:
Videopelit
Volitionin kehittämä The Punisher on julkaistu vuonna 2004. Tuomarin äänenä toimi elokuvastakin tuttu Thomas Jane. Peli käyttää hyväkseen osia elokuvan juonesta. Peli sai aikaan kohua erittäin kovasta väkivallasta, liittyen pääosin pelin kidutus-kuulusteluihin. Peli onkin Manhunt-pelien ohella ainoa videopeli, joka on saanut Yhdysvalloissa korkeimman mahdollisen ikäluokituksen pelkästään väkivallasta. Huolimatta valtavan väkivaltaisesta sisällöstään peli myi miljoonia kappaleita.
Albumit
(kirj. Garth Ennis)
Neloset (yhtye)
Neloset oli suomalainen lauluyhtye 1960-luvulla. Se sai alkunsa 1950-luvun lopulla, kun harjoiteltiin partiolippukuntien Kim-näytöstä, joka perustui Kiplingin Viidakkokirjaan.
Bob Hope (Emmerdale)
Kaksoset
Kun Bob ja Viv menivät naimisiin toisen kerran, Viv halusi ehdottomasti myös lapsen Bobin kanssa, sillä Bobilla oli lapsi jokaisen edellisenkin vaimonsa kanssa. He olivat kuitenkin jo sen ikäisiä, että heille ei annettu paljon toivoa. Kun kylän lääkäri Adam Forsythe kertoi Viville tällä olevan vaihdevuodet, he alkoivat ajatella muita vaihtoehtoja lasten hankkimiseen. Viv jopa pyysi tytärtään Donnaa olemaan sijaissynnyttäjä hänen ja Bobin lapselle. Aluksi Donna kieltäytyi, mutta Viv ja Donna tekivät Bobin tietämättä sopimuksen, että Viv maksaisi käsirahan Donnan ja Marlonin uuteen taloon jos Donna puolestaan suostuisi sijaissynnyttäjäksi.
Goomba
Ominaisuudet
Goombien alkuperästä ei tiedetä paljoa, mutta Super Mario Bros. -peliin ohjekirjassa sanotaan, että ne ovat sieniolioita, jotka ovat pettäneet Sienivaltakunnan. Goombat elivät aluksi rauhassa sienivaltakunnassa, mutta pettivät kotimaansa liittoutuakseen Bowserin kanssa. Paper Mario -peleissä nähdään, etteivät kaikki goombat ole pahoja.
Vuoden 1978 toinen konklaavi
Konklaavin taustaa
Kardinaalikollegio oli kokoontunut valitsemaan uutta paavia jo elokuussa 1978, jolloin järjestettiin vuoden 1978 ensimmäinen konklaavi. Tällöin paavinistuimelle oli nostettu italialainen Albino Luciani, joka oli kuitenkin kuollut 33 päivän kuluttua paaviksi tultuaan. Nyt konklaavi oli jälleen kutsuttu koolle valitsemaan uusi johtaja katoliselle kirkolle.
No Pizza
Historia
No Pizzan liikevaihto ensimmäisenä kokonaisena kuukautena, heinäkuussa 2018, oli 50 000 euroa.
Tuotteita
Ovaalinmuotoisten pizzojen täytteisiin kuuluivat muun muassa kantarellit, kuusiöljy, loimulohi, paahdettu kana, peruna, porosalami, puolukka ja wings-kastike. Täytteet hankittiin paikallisesti, esimerkiksi helsinkiläistä Brie-juustoa, kuusamolaista emmentalia ja suonenjokelaista sinihomejuustoa. Pizzasta oli myös makea versio, makea jättiläinen, jonka täytteisiin kuului suklaa-pähkinä-jogurttitahnaa ja banaania. Ravintolassa myytiin muun muassa ranskalaista roseeviiniä ja Stadin Panimon No Pizzalle kehittämää pale ale-olutta.
RN Sagittario (1905)
RN Sagittario oli Italian kuninkaallisen laivaston vuonna 1905 valmistunut Sirio-luokan torpedovene.
1920-luvun klassisismi
1920-luvun (uus)klassisismi eli lyhyemmin 20-luvun klassisismi on etenkin Pohjoismaissa 1920-luvulla vaikuttanut arkkitehtuurin tyylisuunta. Se seurasi jugendtyyliä ja edelsi funktionalismia. 20-luvun klassisismi oli ensimmäinen itsenäisessä Suomessa vallinnut arkkitehtuurin tyylisuunta.
Saints Row
Aktiviteetit ja kunnioitus
Pelaaja voi suorittaa niitä aktiviteetteja joita haluaa nostaakseen 3rd Street Saintsien kunnioitustasoaan. Jos pelaaja ei esimerkiksi halua ajaa kilpaa autoilla, hän voi varastaa kilpailevien jengien prostituoituja Saintsien parittajille. Pelissä voi siis edetä aivan yhtä paljon tällä tavalla, kuin jos pelaaja olisi ajanut kilpaa. Jos pelaaja suorittaa kaikki tasot jostain aktiviteetista, saa hän siitä palkkioksi koruja, vaatteita, tatuointeja tai muita bonuksia.
Soundtrack
Kuten vanhoissa Grand Theft Auto -sarjan peleissä, myös Saints Rowssa on 12 eri radiokanavaa ja yli 130 kappaletta musiikkia eri genreistä. (Uusimpiin Grand Theft Auto -peleihin tosin on lisätty hieman enemmän kanavia esimerkiksi ladattavien sisältöjen avulla).
Kaikkien Xbox 360 -pelien tapaan pelissä on myös tuki omalle musiikille. Pelissä on myös oma sisäinen musiikkisoitin johon pelaaja voi ostaa kappaleita ”Scratch That” -kaupoista Stilwaterissa.
Distral
Historia
Six Feet Deep -nimeä kantavan toisen EP:nsä yhtye äänitti keväällä 2008 omakustanteena Cadimef-studiolla Joensuun tiedepuistolla. Six Feet Deep jaettiin digitaalisesti eikä sitä painettu fyysiseen muotoon. Maaliskuussa 2010 yhtye äänitti kolmannen EP:nsä Death Row:n Bordercase-studiolla Tohmajärvellä.
Heinäkuussa 2011 yhtyeen basisti ja laulaja Samu Kainulainen erosi yhtyeestä, ja hänet korvasi Mikko Jormakka. Samana syksynä yhtye lähti pakettiautolla ensimmäiselle ulkomaankiertueelleen.
Seitsemän kappaletta sisältävä 10-vuotisalbumi Strike julkaistiin 12" vinyylinä, sekä ilmaiseksi digitaalisena suoratoistopalveluihin 7. syyskuuta 2016. Albumi äänitettiin omakustanteisesti Joensuun Reijolassa sijaitsevalla studiolla keväällä 2016.
Ernst Hartert
Hartert matkusteli Intiassa ja Indonesiassa (1887), Afrikassa (1885-1886) ja Etelä-Amerikassa (1891-1892), sekä työnantajansa puolesta useita kertoja Pohjois-Afrikassa sekä Itä-Intiassa. 1930 hän luopui työstään ja muutti Berliiniin.
Nikke Isomöttönen
Nikke Isomöttönen on jyväskyläläinen musiikin ammattilainen, jonka työuraan ovat kuuluneet niin hallinto- ja tuotantotehtävät, kuin opetus-, kapellimestari- ja kuoronjohtajan tehtävät. Hän on opiskellut klarinetinsoittoa sekä kuoron- ja orkesterinjohtoa valmistuen musiikkipedagogiksi Keski-Suomen konservatoriosta ja suorittanut muusikon ammattikorkeakoulututkinnon Jyväskylän ammattikorkeakoulussa. Filosofian maisteriksi hän on valmistunut Jyväskylän yliopistosta pääaineenaan musiikkitiede. Aiemmin Isomöttönen toimi Jyväskylän ammattikorkeakoulun musiikin koulutuksessa yli kymmenen vuoden ajan tuottajana, projektipäällikkönä ja orkesterinjohdon opettajana ja johti perustamaansa jousiorkesteria JAMKin jousia. Lisäksi hän on toiminut Mieskuoro Sirkkojen, Jyväskylän oopperakuoron, Jyväskylän Puhallinorkesterin ja Jyväskylän sotaveteraanikuoron johtajana sekä Jyväskylän oopperan kuoromestarina ja assistenttikapellimestarina. Alkaen vuodesta 2021 hän on toiminut turkulaisen Mieskuoro Laulun Ystävien taiteellisena johtajana.
Vuonna 2002 Isomöttönen voitti ensimmäisen palkinnon KuoroEspoo-festivaalin kuoronjohtokilpailussa ja 2006 hän osallistui kansainväliseen Jorma Panula kapellimestarikilpailuun. Jyväskylä Sinfonian ja Mieskuoro Sirkkojen kanssa Isomöttönen kantaesitti jyväskyläläissäveltäjä Erkki Raiskin pääsiäisoratorion keväällä 2009. Tämän lisäksi hän on vieraillut mm. Mikkelin kaupunginorkesterin, Pori Sinfoniettan ja Ilmavoimien soittokunnan kapellimestarina ja johti useina vuosina Jyväskylä Sinfonian koululaiskonsertteja.
Suomen Sinfoniaorkesterit ry:n hallituksessa Isomöttönen on toiminut vuodesta 2012. Lisäksi Isomöttönen on toiminut Sulasolin ja Suomen Mieskuoroliiton taiteellisissa toimikunnissa.